|  |  |  |  |  |
| --- | --- | --- | --- | --- |
|  | | |  |  |
|  | | |  |  |
|  | | |  |  |
| DIVIDER1 | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **& ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚΕΔΟΝΙΑΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ **79ο** 12/Θ ΔΗΜΟΤΙΚΟ ΣΧΟΛΕΙΟ ΘΕΣΣΑΛΟΝΙΚΗΣ | | |  | Θεσ/νίκη 3 Φεβρουαρίου 2017  Αριθμ. πρωτ.: 23 |
|  | | |  |  |
| Ταχ. Δ/νσηΤαχ. Κώδικας Πληροφορίες  Τηλέφωνο  Fax  Ηλ. Ταχ/μείο | :  :  :  :  :  : | Ν. Πλαστήρα 6 – Θ. Γαζή  542 50  Γεώργιος Μπιτόπουλος  2310 303459  2310 312111  mail@79dim-thess.thess. sch.gr | **ΠΡΟΣ:**  **ΚΟΙΝ.:** | Σύνδεσμο Τουριστικών και Ταξιδιωτικών Γραφείων Θεσσαλονίκης (Η.Α.Τ.Τ.Α.)  Δ/νση Π.Ε.  Ανατολικής Θεσ/νίκης  Σχολικό Σύμβουλο  7ης Εκπ. Περιφέρειας Π.Ε. |
|  | | |
|  | | |  |  |
| **Θέμα: «Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών/τριών της ΣΤ΄ τάξης και συνοδών τους στη**  **Βουλή των Ελλήνων ».**  O Διευθυντής του 79ου Δημοτικού Σχολείου Θεσσαλονίκηςζητά εκδήλωση ενδιαφέροντος από τα τουριστικά γραφεία για τη διοργάνωση και υλοποίηση τριήμερης εκδρομής δύο τμημάτων της ΣΤ΄ τάξης του Σχολείου μας στην **Αθήνα**.  Η εκδρομή θα πραγματοποιηθεί το διάστημα από **01-06-2016 έως και 03-06-2016** (δύο διανυκτερεύσεις) με αναμενόμενη συμμετοχή 35 μαθητών/τριών, 35 γονέων/κηδεμόνων, δύο (2) συνοδών εκπαιδευτικών και ενός (1) αρχηγού εκπαιδευτικού.  Η μετάβαση από τη Θεσσαλονίκη στην Αθήνα και η επιστροφή από την Αθήνα στη Θεσσαλονίκη θα γίνει με τουριστικό λεωφορείο ή λεωφορεία (ανάλογα με τον αριθμό των συμμετεχόντων).  Η επίσκεψη θα πραγματοποιηθεί σύμφωνα με ένα ενδεικτικό πρόγραμμα, που, μεταξύ άλλων, περιλαμβάνει επίσκεψη στη Βουλή των Ελλήνων (προγραμματισμένη για τις 02.06.2016 στις 18:00΄), το νέο Μουσείο της Ακρόπολης, το βράχο της Ακρόπολης - Παρθενώνα, το Ωδείο Ηρώδου του Αττικού, το Αττικό πάρκο, την Παλιά Βουλή, την Εθνική Βιβλιοθήκη και την οδό Ηρώδου Αττικού, την Πλατεία Συντάγματος, την Πλάκα - Μοναστηράκι κλπ.  **Η προσφορά θα πρέπει να περιέχει απαραιτήτως και να εξασφαλίζει τα παρακάτω:**   * Υπεύθυνη δήλωση ότι το ταξιδιωτικό πρακτορείο διαθέτει το ειδικό σήμα λειτουργίας, το οποίο πρέπει να βρίσκεται σε ισχύ (κατάθεση με την προσφορά) και βεβαίωση σε ισχύ του ειδικού σήματος λειτουργίας τουριστικού γραφείου από τον Ε.Ο.Τ. * Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου. * Διασφάλιση ότι τα λεωφορεία με τα οποία θα πραγματοποιηθεί η εκδρομή πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα καθόλη τη διάρκεια της εκδρομής για τις μετακινήσεις των μαθητών/τριών, σύμφωνα με το επισυναπτόμενο πρόγραμμα και με δύο (2) έμπειρους επαγγελματίες οδηγούς. * Συνοδό του γραφείου σε όλη τη διάρκεια της εκδρομής και σε 24ωρη βάση, γνώστη του προορισμού. * Αναλυτικά το πρόγραμμα των μετακινήσεων και ξεναγήσεων για κάθε ημέρα. * Όνομα και κατηγορία καταλύματος με πρωινό και ημιδιατροφή, αριθμό δωματίων και κλινών, με τις παρεχόμενες υπηρεσίες. * Κατηγορία καταλύματος - περιοχή: Ξενοδοχείο στο ιστορικό κέντρο της Αθήνας (Ακρόπολη, Θησείο) 4 αστέρων και άνω. * Η δε τοποθεσία του θα πρέπει να είναι :   α) ασφαλής από άποψη οδικής κυκλοφορίας (με επαρκείς σημάνσεις, σηματοδότες, διαβάσεις κλπ).  β) ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας και τα λοιπά συναφή,  γ) ασφαλής ως προς την σωματική ασφάλεια και ακεραιότητα των μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).  δ) Οι χώροι που θα προταθούν για τη διαμονή, εστίαση και ψυχαγωγία των μαθητών να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής.  **Υπηρεσίες καταλύματος**   * α) Δίκλινα και κάποια τρίκλινα δωμάτια για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς. * Το ξενοδοχείο που θα προταθεί να πληροί όλες τις απαραίτητες προϋποθέσεις για την σωστή και ασφαλή διαμονή των μαθητών. * Τα ξενοδοχεία που θα προταθούν να αναφέρονται ονομαστικά στην προσφορά και   να προσκομιστεί βεβαίωση διαθεσιμότητας δωματίων.   * Όλα τα δωμάτια να βρίσκονται συγκεντρωμένα στο ίδιο κτίριο (κατά προτίμηση σε ένα ή το πολύ δύο ορόφους). * Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας. * Πρωινό και ημιδιατροφή   **Λοιπές Υπηρεσίες**   * Να υπάρχουν δύο (2) επίσημοι ξεναγοί στο Βράχο και στο Μουσείο Ακρόπολης που θα ξεναγήσουν μαθητές/τριες και γονείς/κηδεμόνες. * Η σύμβαση να περιλαμβάνει το συνολικό κόστος της εκδρομής, την ανάλυσή του και οπωσδήποτε να αναγράφεται το κόστος μετακίνησης των μαθητών/τριών. * Επίσης, να περιλαμβάνει το κόστος ανά μαθητή και συνοδό χωριστά (με ΦΠΑ). * Πριν την εκκίνηση της εκδρομής θα δοθεί ατομική διάτρητη απόδειξη παροχής υπηρεσιών σε κάθε έναν συμμετέχοντα. Επίσης, θα δοθεί πρωτότυπο τιμολόγιο παροχής υπηρεσιών στην οποία θα αναφέρεται το κόστος μεταφοράς των μαθητών/τριών. * Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 5λάσιο του συμφωνηθέντος ποσού). * Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λ.π.), δε θα έχει καμία επιβάρυνση το Σχολείο και τα όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες. * Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του. * Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό. * Τρεις (3) δωρεάν μαθητές/τριες   **Σύνταξη και υποβολή προσφορών**  Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.  Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.  Η προσφορά θα απορρίπτεται, εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.  Όσοι ενδιαφέρονται να λάβουν μέρος, μπορούν να υποβάλλουν τις προσφορές τους προσωπικά ή με εκπρόσωπό τους στο Σχολείο μας.  ***Τρόπος πληρωμής***  Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 25% του συνολικού ποσού και το υπόλοιπο 50% του συνολικού ποσού θα καταβληθεί πριν από την αναχώρηση. Η τελευταία δόση του υπόλοιπου ποσού 25% θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής και την τήρηση των προβλεπομένων στη σύμβαση.  **Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .  Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του Σχολείου.  Οι προσφορές θα πρέπει να κατατεθούν σε κλειστούς φακέλους μέχρι και την **Τετάρτη 15 Φεβρουαρίου 2017** και ώρα **12:00΄** στο γραφείο του Δ/ντή του 79ου Δημοτικού Σχολείου Θεσσαλονίκης.  **Οι εκπρόθεσμες προσφορές δε θα ληφθούν υπόψη.** | | | | |

Ο Διευθυντής

Γεώργιος Μπιτόπουλος